钦定古今图书集成/明伦汇编/氏族典/第247卷 > 张桢
## 钦定古今图书集成/明伦汇编/氏族典/第247卷 > 张桢

按《元史张桢传》：“桢字约中，汴人。幼刻苦读书，登元统
元年进士第，授彰德路录事，辟河南行省掾。逾年，除
高邮县尹，门无私谒。累除中政院判官。至正八年，拜
监察御史。二十一年，除佥山南道肃政廉访司事，至
则劾中书参知政事也先不花、枢密院副使脱脱木
儿、治书侍御史奴奴弄权误国之罪，不报。桢即辞去”，
居河中安邑山谷间，结茅仅容膝。有访之者，不复言
时事，但对之流涕而已。二十四年，索罗帖木儿犯阙，
皇太子出居冀宁，奏除赞善，又除翰林学士，皆不起。
后三年卒。